रुद्रपुर- बैंक में पैसे जमा करने आये युवक पर दिनदहाड़े बाइक सवार तीन बदमाशों ने फायर झोंक दिया. जिससे अफरातफरी मच गई। आपको बता दें गल्ला मंडी की दुर्गा ट्रेडर्स स्वामी शगुन भुड्डी आज दोपहर नैनीताल मार्ग पर एचडीएफसी बैंक में रकम जमा कराने गए थे. जैसे ही वह शगुन बैंक के सामने पहुंचे तभी वहां पहले से मौजूद बाइक सवार तीन बदमाशों ने उसके हाथ से रकम से भरा बैग छीनने की कोशिश की. शगुन के विरोध करने पर बदमाशों ने उस पर फायर झोंक दिया। गोली शगुन के हाथ में लगी और उसने बैंक में घुसकर जैसे-तैसे अपनी जान बचाई. वहीं बदमाश वारदात के बाद हथियार लहराते हुए मौके से फरार हो गये।